id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id id ms id ms id id ms id ms id ms id id en ms ms id ms id en id id ms ms ms id id id ms ms id id ms id ms id ms id ms id ms id id ms en ms id ms ms id ms ms id ms ms ms ms ja id id ms ms id id id en ms ms en en en en en id id id id id en id id jv ms id id it es id id en id ms ms ms ms ms ms
Potong Tangan & Kaki, Tapi Masih Rasa Sakit? Ini Sindrom Phantom Pain!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Kaki Masih Rasa Sakit Walaupun Sudah Dipotong? Ini Sindrom Phantom Pain Yang Anda Kena Tahu!
Ditulis oleh Muhammad Wa'iz Disemak pada 16/08/2022
Disemak secara perubatan oleh Panel Perubatan Hello Doktor
Kes-kes perubatan yang melibatkan potong tangan atau potong kaki tidak berakhir begitu sahaja. Ia kadangkala masih lagi boleh menyebabkan kesakitan walaupun anggota badan tersebut sudah tiada lagi. Kejadian ini disebut sebagai phantom pain.
Apakah itu phantom pain dan adakah ia kesakitan fizikal atau sekadar gangguan psikologi?
Untuk mendapatkan lebih banyak info berkenaan Kesihatan, anda boleh klik di sini.
Apa itu phantom pain?
Dalam terma bahasa Melayu, phantom pain ini disebut sebagai sindrom anggota badan hantu.
Ia adalah sejenis kesakitan yang dirasakan seperti ia datang daripada bahagian badan yang sudah tiada.
Pakar perubatan pernah mempercayai fenomena selepas amputasi ini adalah satu masalah psikologi.
Walau bagaimanapun, pakar kini menyedari bahawa sensasi kesakitan sebenar ini berasal daripada saraf tunjang dan juga otak.
Kebanyakan individu yang mengalami amputasi seperti potong tangan dan potong kaki melaporkan bahawa, kadangkala mereka merasakan seolah-olah anggota yang telah dipotong itu masih ada.
Ini kerana, kesakitan yang dialami itu dirasakan seperti berasal daripada anggota yang telah tiada.
Bagi sesetengah individu, sindrom kesakitan ini akan menjadi lebih baik dari masa ke masa tanpa sebarang rawatan.
Namun, bagi individu yang lain, menguruskan kesakitan sindrom ini mungkin sesuatu yang agak sukar.
Terdapat beberapa ciri atau tanda jika anda mengalami sindrom anggota badan hantu ini. Antaranya ialah:
Kesakitan yang dialami bermula dalam minggu pertama selepas amputasi atau potong tangan dan potong kaki. Walau bagaimanapun, ia juga mungkin boleh dirasakan selepas beberapa bulan bahkan tahun
Sakit yang dialami bersifat on/off atau secara berterusan
Gejala kesakitan yang dialami biasanya dirasakan pada bahagian anggota badan yang paling hujung seperti tapak kaki daripada bahagian kaki yang telah tiada
Sakit yang dialami dirasakan dengan pelbagai sensasi, antaranya berasa seperti ditembak, ditikam, mengalami kekejangan, rasa dicucuk dengan jarum atau rasa terbakar
Punca sebenar sindrom anggota badan hantu ini masih tidak begitu jelas.
Namun, terdapat beberapa perkara yang mungkin berkait rapat dengan kemunculannya. Antaranya ialah:
Amputasi atau potong tangan contohnya boleh menyebabkan kerosakan pada saraf periferi.
Ini kemudiannya boleh merengsakan hujung saraf lalu menyebabkan sensasi spontan.
Saraf periferi bersambung dengan saraf tulang belakang, yang kemudiannya bertemu dengan saraf tunjang anda.
Apabila saraf periferi rosak semasa amputasi atau kecederaan, pemekaan pusat mungkin akan berlaku.
Ia akan menyebabkan peningkatan aktiviti saraf dan sensitiviti dalam saraf tunjang, lalu mengakibatkan sindrom phantom pain.
#3. Pemetaan semula otak
Selepas anggota badan melalui amputasi seperti potong tangan, otak mengalihkan sensasi dari bahagian anggota yang tiada ke bahagian lain badan kita.
Ini disebut sebagai pemetaan semula atau penyusunan semula (brain remapping).
Kesannya, anda mungkin berasa sakit pada bahagian badan yang hilang apabila saraf dirangsang di kawasan sekitarnya.
Dalam sesetengah kes, keadaan psikologi tertentu juga boleh mencetuskan atau menyumbang kepada berlakunya sindrom ini.
Faktor-faktor ini termasuklah kemurungan, masalah kebimbangan dan peningkatan tahap tekanan yang dialami.
Bagaimana untuk mengesan sindrom ini?
Walaupun tiada ujian perubatan khusus yang boleh dilakukan untuk mendiagnosis sindrom ini, doktor akan mengenal pasti keadaan yang anda alami berdasarkan gejala dan keadaan anda.
Ini termasuklah sebarang trauma atau pembedahan seperti potong tangan atau kaki yang pernah berlaku sebelum kesakitan bermula.
Oleh itu, amat penting untuk anda menceritakan dengan jelas kesakitan yang sedang dialami kepada doktor agar doktor boleh memahami dengan baik apakah yang sedang berlaku kepada diri anda.
Rawatan bagi sindrom ini
Kesakitan disebabkan phantom pain ini mungkin akan menghilang dengan sendirinya dalam tempoh beberapa bulan.
Namun, jika kesakitan yang dialami masih berterusan, terdapat beberapa kaedah rawatan yang mungkin akan dilakukan oleh doktor.
Antara jenis ubat-ubatan yang digunakan untuk merawat kesakitan phantom pain ialah seperti antidepresan trisiklik, dan ini merupakan kaedah rawatan yang paling biasa.
Selain itu, ubat seperti opioid, ubat antiradang bukan steroid, antikonvulsan dan antagonis reseptor NMDA juga digunakan dalam rawatan.
Selain daripada ubat-ubatan, terdapat beberapa kaedah rawatan perubatan yang boleh dilakukan untuk membantu merawat kesakitan akibat sindrom ini. Antaranya ialah:
Rangsangan saraf transkutaneus. Rawatan ini yang dikenali sebagai TENS akan merangsang saraf dengan menggunakan arus elektrik
Rangsangan sistem saraf pusat. Dalam rawatan ini, isyarat elektrik akan merangsang otak atau saraf tunjang melalui elektrod yang diimplan
Biofeedback. Dalam rawatan ini, elektrod diletakkan berhampiran kawasan yang terjejas. Pakar akan mengajar anda cara mengawal fungsi tertentu pada kawasan tersebut
Selain itu, terdapat juga beberapa terapi yang boleh membantu kesakitan yang dialami. Antaranya ialah:
Akupunktur. Akupunktur menggunakan jarum halus untuk merangsang bahagian tertentu badan seperti di kawasan lengan yang melalui prosedur potong tangan
Urutan. Mengurut kawasan yang terjejas boleh membantu melegakan ketegangan otot
Terapi cermin. Ia menggunakan kotak cermin untuk memantulkan anggota badan yang sihat ke bahagian yang telah dipotong untuk menipu otak
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Aternali, A., & Katz, J. (2019). Recent advances in understanding and managing phantom limb pain. F1000Research, 8, F1000 Faculty Rev-1167. https://doi.org/10.12688/f1000research.19355.1. Accessed on August 13, 2022.
Cho, H. S., Kim, S., Kim, C. S., Kim, Y. J., Lee, J. H., & Leem, J. G. (2020). Effects of different anesthetic techniques on the incidence of phantom limb pain after limb amputation: a population-based retrospective cohort study. The Korean journal of pain, 33(3), 267–274. https://doi.org/10.3344/kjp.2020.33.3.267. Accessed on August 13, 2022.
Phantom pain. https://www.mayoclinic.org/diseases-conditions/phantom-pain/symptoms-causes/syc-20376272. Accessed on August 13, 2022.
Phantom limb pain. https://medlineplus.gov/ency/patientinstructions/000050.htm. Accessed on August 13, 2022.
Phantom Limb Pain. https://my.clevelandclinic.org/health/diseases/12092-phantom-limb-pain. Accessed on August 13, 2022.
Kaki Bengkak Kerana Diabetes? Cuba 5 Petua Ini Untuk Surutkan Bengkak Anda!
Urutan Seks Buat Hubungan Lebih Panas? Ini 5 Titik Rahsia Sentuhan Badan!
Ditulis oleh Muhammad Wa'iz Disemak pada 16/08/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.